cyanic-selkie/wikianc huggingface dataset:
מרקלוס השני
ביוגרפיה
אחרי תקופת לימודים בסיינה, עבר קרוויני לרומא להמשיך את לימודיו. ב-1534 הוא מונה כמזכיר לאפיפיור פאולוס השלישי ( 1534–1549) ושירת כיועץ קרוב לאחיינו של האפיפיור, אלסנדרו פארנזה. בהמשך מינה אותו פאולוס השלישי לבישוף של ניקאסטרו, איטליה ב-1539. קרוויני לא עבר את טקס ההסמכה כבישוף בפעם הזאת. ב-19 בדצמבר 1539, מינה אותו פאולוס השלישי לכומר-קרדינל של כנסיית בזיליקת סנטה קרוצ'ה אין ג'רוזלמה (הצלב הקדוש בירושלים), ברומא. בעשור הבא נעשה קרוויני האדמיניסטרטור מטעם הכנסייה של מחוזות הבישוף של רג'ו אמיליה וגוביו. בוועידת טרנטו הוא נבחר לאחד משלושת נשיאי המועצה, ביחד עם הקרדינלים רג'ינלד פול וג'ובאני מריה צ'וצ'י דל מונטה (לימים האפיפיור יוליוס השלישי). הוא המשיך לשרת בתפקיד הזה בשארית כהונתו של פאולוס השלישי, אז הוחלף על מנת לפייס את קיסר האימפריה הרומית הקדושה קארל החמישי. ב-1548 הוא מונה כספרן של הותיקן.
אונקלוס
בעיית הזיהוי ההיסטורי
ועוד זאת שבדיקה לשונית של שני התרגומים מעלה שמידת השליטה בלשון הקודש המשתקפת בהם היא שונה: אצל מחבר התרגום הארמי השליטה טובה הרבה יותר בלשון הקודש (וכן באגדה ובהלכה היהודית) ממחבר התרגום היווני.
נשיא צרפת
ארבע מחמש הרפובליקות הצרפתיות שכוננו מאז המהפכה הצרפתית העמידו בראשן נשיא, ובכך הפכו את הנשיאות הצרפתית לעתיקה ביותר באירופה. עם זאת, בכל אחת מהרפובליקות ניתנו לנשיא סמכויות אחרות, תפקידים אחרים וחובות אחרות. כך למשל, בימי הרפובליקה הצרפתית השלישית היה תפקידו של הנשיא בצרפת (בדומה לזה של נשיא מדינת ישראל) תפקיד טקסי בעיקרו, של ראש מדינה בתואר בעל סמכויות מצומצמות, ועיקר הכוח ניתן לראש ממשלת צרפת.
כיום, בימי הרפובליקה הצרפתית החמישית, שחוקתה נתפרה למידותיו של שארל דה גול בימי משבר אלג'יריה שהביא להתמוטטות הרפובליקה הצרפתית הרביעית, לנשיא סמכויות נרחבות. עם זאת, עליו לקבל את הסכמת הפרלמנט למינויו של ראש הממשלה. עקב כך, אם הרוב בפרלמנט אינו ממפלגתו של הנשיא, הנשיא ייאלץ למנות את ראש המפלגה היריבה לראש ממשלתו. מסיבה זו נחשב כיום המשטר בצרפת למשטר שאינו נשיאותי טהור, אלא שיטה מעורבת נשיאותית ופרלמנטרית. ועדיין, הנשיא הוא הדמות הפוליטית המרכזית בצרפת. כפי שכתב שארל דה גול בתארו את תפיסתו בדבר תפקידו של הנשיא הצרפתי, על ראש המדינה לגלם את "רוח האומה" כלפי פנים, ואילו כלפי העולם כולו עליו לספק "une certaine idée de la France" (מושג כלשהו לגבי מהותה של צרפת).
נשיא הרפובליקה מחזיק גם בתואר הנסיך השותף של אנדורה. נשיא צרפת הנוכחי הוא עמנואל מקרון, שנכנס לתפקידו ב-14 במאי 2017.
בחירות
מועמד ראוי לתפקיד הנשיא הוא מי שהצליח לאסוף חתימות תמיכה של 500 נבחרים פוליטיים (בדרך כלל אלו הם ראשי ערים), אותם נבחרים יכולים לתמוך רק במועמד אחד. בצרפת יש 45,543 נבחרים פוליטיים, מתוכם 33,872 ראשי ערים.
המימון למסעי הבחירות מפוקחים ברמה גבוהה ומגיעים ל-20 מיליון אירו. קיים איסור על פרסומות בטלוויזיה אך למועמדים ניתן זמן מסך.
מכבסה יפהפיה שלי
העלילה מתרכזת ביחסים בין שני צעירים בדרום לונדון בשנות השמונים בתקופת כהונתה של מרגרט תאצ'ר והשינויים הכלכלים שהנהיגה. בשכונה בה קהילה של מהגרים פקיסטנים ולבנים ממעמד סוציו אקונומי נמוך עם נערים רוויי דעות גזעניות, מתפתחת ידידות בין נער פקיסטני ולבן שגולשת גם ליחסים אינטימיים.
חניף קוריישי היה מועמד לפרס אוסקר לתסריט המקורי הטוב ביותר ולפרס באפט"א לתסריט המקורי הטוב ביותר.
תקציר העלילה
הידידות בין עומאר וג'וני גולשת ליחסים אינטימים הומוסקסואלים. לפני פתיחת המכבסה הם מנהלים יחסים בחדר סמוך כשבאולם המכבסה רוקד נאסר ולס עם רייצ'ל והם כמעט נתפסים. עומאר אינו רוצה להתחתן עם טניה וגם ג'וני מנסה להסביר לה שאינו יכול. היא עוזבת את לונדון לאכזבתו של אביה. גם רייצ'ל עוזבת את נאסר לאחר שבטקס הפתיחה טניה הטיחה בה האשמות.
חצי קשת
צורת חצי הקשת
ישנן שתי מסורות הנוגעות לצורת חצי הקשת - לפי מסורת אחת, חצי הקשת עולה מבסיס הכתר ואז יורד שוב למרכז הכתר (בו נפגשים חצאי הקשת) - כתר מסוג זה הוא כתר אדוארד הקדוש (כתר ההכתרה של הממלכה המאוחדת). לפי מסורת אחרת, חצאי הקשת שומרים על מישור במרכז הכתר במקום פגישתם, או עולים כלפי מעלה בלבד.
קרלה הילס
ביוגרפיה
חוסר הניסיון המשמעותי של הילס היה נושא שנוי במחלוקת במהלך הדיונים על מועמדותה לעמוד בראש מחלקת השיכון והפיתוח העירוני של ארצות הברית. בין השנים 1978 ל-1989 היא שוב עבדה כעורכת דין, והיא שימשה כיושבת העירוני המכון העירוני בשנים 1983–1988.
הילס שימשה כנציבת הסחר של ארצות הברית תחת הנשיא ג'ורג' הרברט ווקר בוש מ-1989 עד 1993. בין 2007 ל-2017 כיהנה כיושבת ראש המועצה ליחסי חוץ.
דינמו קייב
השנים הראשונות אחרי פירוק ברית המועצות
בשנים 1989–1993 הופעלה גם קבוצת כדורגל נשים דינמו קייב.
דעיכה
עונת 2016/17 הייתה אכזבה יחסית עבור דינמו, שסיימה במקום השני בפרמייר ליג האוקראיני, אחרי שחטאר דונצק, עם הפרש של 13 נקודות אחרי שורה של תוצאות מאכזבות. בליגת האלופות הוגרלה לשלב הבתים עם נאפולי, בנפיקה ובשיקטאש. דינמו סיימה במקום הרביעי אחרי קמפיין עגום, אף על פי שהצליחה לרשום ניצחון 6–0 על בשיקטאש בקייב. בחלון ההעברות בחורף, דינמו החתימה את הבלמים המבטיחים אלכסנדר פנטיץ' וטמאס קאדר והתמקדה בכישרונות של אקדמיית הנוער כמו ויקטור ציהנקוב, ארטם בסדין ו-ולודימיר שפלייב שהצליחו לשפר את הופעותיה. עם זאת, דינמו הפסידה בגמר הגביע האוקראיני לשחטאר דונצק בתוצאה 0–1.
שולה חן
שנות השמונים
בשנת 1983 השתתפה חן בשנית בפסטיגל עם השיר "אם" (מילים: אבי קורן, לחן ועיבוד: בני נגרי) שזכה במקום הראשון.
בשנת 1985 השתתפה בשיר "עם אחד שיר אחד" של זמרי ישראל.
חטיבת האש 282
גדוד הרעם
ב-1963 הוסבו המרגמות הנגררות למרגמות כבדות מתנייעות (מכמ"ת) 120 מ"מ. עם אלו השתתף במלחמה על המים. במלחמת ששת הימים סייע לחטיבת גולני ולחטיבה 8 בכיבוש רמת הגולן והחרמון ובהם תל-פאחר וקונייטרה. בשנת 1968 הוסב הגדוד למרגמות הכבדות המתנייעות (מכמ"ת) 160 מ"מ. משנת 1970 השתייך לעוצבת הרעם אגד פיקודי של פיקוד הצפון. במלחמת ההתשה הגדוד לחם בגיזרת תעלת סואץ, בעמק הירדן, ברמת הגולן ובהמשכה בגבול לבנון. הגדוד סייע לכוחות חי"ר ושריון במבצעים לאבטחת הדרך לג'בל רוס (הר דב) ובמבצעים גדולים כמו "קלחת" בפתחלנד ו"קיתון" בסוריה. במהלך התקופה, הגדוד ביצע שלוש פשיטות ארטילריות – החדרת סוללות לתוך שטח לבנון לירי על מטרות בעומק, וזאת תוך סיוע אבטחה של "גולני" ו"אגוז". במקביל למכמ"ת 160 מ"מ, הגדוד גם הפעיל תותחי שלל 130 מ"מ ו תותחי D-30 122 מ"מ להשגת טווחים ארוכים יותר. במלחמת יום הכיפורים באוקטובר 1973 הגדוד היה חלק מהכוחות הסדירים המועטים שלחמו לבלימת הכוחות הסוריים העדיפים ברמת הגולן. הגדוד השתתף בקרבות הבלימה בצפון הגולן ובעמק הבכא, ובהמשך, בהבקעה בסוריה ובסיוע לחטיבת גולני בכיבוש החרמון במבצע קינוח. לאחר מכן, השתתף במלחמת ההתשה במובלעת הסורית. הגדוד הפעיל במלחמה שתי סוללות מכמ"ת 160 מ"מ וסוללה אחת תותחי 155 מ"מ 50-M.
גדוד שפיפון
במלחמת סיני הפעיל הגדוד תותחי 25 ליטראות ולחם יחד עם חטיבה 202 בסיני. לאחר המלחמה קלט הגדוד תומ"תי M7 פריסט, הוא השתתף במבצע חרגול ב-1960 ובמבצע סנונית ב-1962.
גדוד עיטם
הגדוד כולל שתי סוללות (צפונית ודרומית), כל סוללה מונה פלגת מטאורולוגיה ו-2 צוותי ר"ז המתפעלים את מכמ"י הר"ז.
הנצחה
אנדרטה לזכר חללי גדוד “הרעם” האנדרטה ביער אלוני הבשן על רחבה מרוצפת, לוח אבן אפור עליו מתנוססים סמל היחידה וחקוקים 60 שמות חללי הגדוד שנפלו במערכות ישראל בחזית האנדרטה תותח נ”ט 90 מ”מ על מרכבה של תותח 6 ליטראות.
מוקד (אופטיקה)
נקודת המוקד נחשבת לנקודה רק מבחינה תאורטית, משום שמבחינה פיזיקלית, קרני אור אינן מתכנסות לנקודה חסרת ממדים, אלא יוצרות אזור או כתם עגול, המכונה עיגול הטשטוש. ככל שממדיו של עיגול זה קטנים יותר, כך כושר המיקוד של המערכת (עדשה, מראה, או כל צירוף שלהן) טוב יותר והדמות או התמונה שתתקבלנה על ידה תהיינה חדות יותר. מגבלת הממדים סופיים של המוקד נובעת משני סוגים של גורמים פיזיקליים, הנוגדים זה את זה. לכאורה, ניתן לפיכך למטֵב את המערכת, אבל כמפורט בהמשך, כל אחת מהתופעות נושאת בחובה יתרונות וחסרונות, והשיקולים הסופיים בתכנונה של מערכת נקבעים על-פי צורך וייעוד של המערכת. גורם אחד הוא עיוותים או אברציות אופטיות שונות הנגרמות על ידי המערכת האופטית, והגורם השני, הבסיסי יותר, נובע מעקיפה של קרני האור במִפתח העדשה, עובדה המכתיבה ממדי מוקד סופיים גם כאשר המערכת אידיאלית, כלומר נעדרת עיוותים. אזור המוקד המתקבל במקרה אידיאלי כזה הוא הקטן ביותר האפשרי, ונקרא דיסקת איירי. הניגוד בין גורמים אלו נובע מנטייתן של אברציות לגבור ככל שהמיפתח גדול יותר, בשל תרומתן של קרניים הרחוקות מהציר האופטי, בעוד שמגבלת העקיפה גדלה ככל שהמיפתח קטן יותר. למעשה קיים טווח מיטבי בין הצמצם הפתוח ביותר לבין הצמצם הסגור ביותר שבו רמת העיוותים היא הנמוכה ביותר, וברוב העדשות הרגילות, הטווח הזה נמצא באמצע, בין צמצם f/8 לבין צמצם f/16. זה הטווח שבו דיסקת איירי היא בקוטר האפקטיבי הקטן ביותר. למגבלות נוגדות אלה חשיבות מכרעת בתכנונן ובתפקודן של מערכות אופטיות, דוגמת מצלמות, טלסקופים, מיקרוסקופים ועוד, וכאמור, הן מחייבות תכנון מיטבי מתאים.
מוקד, מרחק מוקד, מוקד ממשי ומוקד מדומה
נבחין בין שני מקרים, המתייחסים הן לעדשות והן למראות עקומות. במקרה הראשון, הקרניים המקבילות פוגעות בעדשה, נשברות בה פעמיים (בכניסה אליה וביציאה ממנה), ומתכנסות אל נקודה אחת (בקירוב), הקרויה מוקד או נקודת מוקד, ומסומנת על ידי F. באיור מס' 1 מתוארת אלומה כזו, המגיעה במקביל לציר האופטי הראשי של העדשה, ומתכנסת בנקודה הנמצאת עליו. אלומות מקבילות המגיעות בכיוונים אחרים, יוצרות גם הן את המוקדים שלהן, אבל על צירים אופטיים משניים, המתארים את כיוון התקדמותן.
נוסחת לוטשי העדשות (או במה תלוי מרחק המוקד של עדשה)
נוסחה זו מלמדת שניתן לקבוע את מרחק המוקד של עדשה משיקולים גאומטריים ולפי טיבם האופטי של החומר ממנו היא עשויה ושל התווך בו היא נמצאת. תלות זו מלמדת שמרחק המוקד של העדשה אינו תכונה של העדשה בלבד, אלא גם של התנאים בהם היא נתונה. לדוגמה, שימוש במשקפי ראייה במים לא יצלח, משום שמרחק המוקד של עדשות המשקפיים מקבל ערך אחר במים (שים לב ליחס בין מקדמי השבירה). דוגמה נוספת: עדשה דו-קמורה (כלומר, קמורה משני צדיה) הנמצאת באוויר או במים פועלת כעדשה מרכזת. עדשת אוויר (בועת אוויר בצורת עדשה דו-קמורה, הנמצאת בזכוכית או במים) לעומת זאת, שלה אותו מבנה, תנהג כעדשה מפזרת.
מישור הדמות
כאשר העצם אינו מרוחק, קרני האור המגיעות ממנו אל העדשה או אל המראה אינן מקבילות, אבל הן מתכנסות (במקרה של עדשה או מראה מרכזות) בנקודות שונות היוצרות את מישור הדמות, כאשר הקרניים המגיעות מכל נקודה נתונה על העצם יוצרות את נקודת הדמות שלה. מיקומו של מישור זה תלוי במיקום העצם, עבור עדשה או מראה נתונים, מאחר שחרוט האור המגיע מהעצם אל נקודה נתונה על העדשה או המראה, מגיע בזווית מרחבית אחרת, ולכן, השפעת העדשה או המראה עליו תהיה שונה, כלומר, היא תתכנס אל נקודה במישור אחר. ביטוי כמותי מקורב לקשר זה מתואר להלן, בנוסחת העדשה הדקה. מתיאור זה ברור כי מישור המוקד הוא מקרה פרטי של מישור הדמות.
פרס גלובוס הזהב לסרט הזר הטוב ביותר
קריטריונים לזכאות
כמו פרס אוסקר לסרט הזר הטוב ביותר, הפרס לא דורש שהסרט המועמד אליו יופק בארצות הברית. החוקים הרשמיים של הפרס קובעים שאורכו של הסרט חייב להיות לכל הפחות 70 דקות, כאשר לפחות 51% מהדיאלוגים בסרט הם בשפה שהיא אינה אנגלית. בנוסף, על הסרט להיות מוקרן במדינת המקור לפחות 14 חודשים. איגוד העיתונאים הזרים בהוליווד, הקובע את הזוכים בפרס גלובוס הזהב, לא מגביל גם את כמות הסרטים שנשלחים ממדינה מסוימת, בשונה מפרס אוסקר לסרט הזר הטוב ביותר, המגביל שליחת סרט אחד לכל מדינה.
גיגס
חייו
על פי הספרות היוונית הומצאה טביעת המטבעות בלידיה בימי גיגס ומשם הועתקה ליוון. המחקר ההיסטוריוני תומך בגרסה הזו. כמו כן, גיגס ככל הנראה היה השליט הראשון שכונה טירן. פרשת עלייתו לשלטון ונישואיו למלכה האלמנה, היוו השראה לכמה יוצרים חשובים ביניהם פ. הבל ות. גוטיה.
יהודי בלמונטה
הערות שוליים
Belmonte (Portugal)
טטיאנה וליקנובה
ביוגרפיה
וליקנובה נולדה ב־3 בפברואר 1932 ב־1954 סיימה ללמוד באוניברסיטת מוסקבה בפקולטה למתמטיקה ומכניקה. עד 1957 עבדה כמורה בבית ספר באזור הרי אורל. ב־1957 חזרה למוסקבה ועבדה כמתכנתת. וליקנובה הייתה נשואה לקונסטנטין בביצקי ונולדו להם בן ושתי בנות.
המעצר, המשפט והשנים בכלא ובגלות
וליקנובה סירבה להשתתף במשפט משום שהיא סירבה לשתף פעולה עם הליכים שהיו בעיניה לא לגיטימיים. נידונה ל־4 שנות מאסר בגולאג שאחריהן יבואו עוד 5 שנות גלות במערב קזחסטן. בשנת 1987 הוצעה לה חנינה ממיכאיל גורבצ'וב שהיה ראש המפלגה הקומוניסטית באותה התקופה, אך היא דחתה את ההצעה משום שסירבה לשתף פעולה עם המפלגה הקומוניסטית.
פעולה על סיביות
במעבדים בעלות נמוכה, בדרך־כלל, פעולות על סיביות מהירות משמעותית מפעולות חילוק, מהירות מכפל, ולעיתים מהירות אפילו מפעולות חיבור. אף־על־פי שמעבדים כיום מבצעים חיבור וכפל במהירות הזהה לפעולות על סיביות בזכות השימוש בצינור הוראות ובחירות אחרות הקשורות בעיצוב ארכיטקטורת מעבדים, פעולות על סיביות בדרך־כלל משתמשות בפחות חשמל עקב השימוש בפחות משאבים.
AND
הפעולה AND על סיביות לוקחת שני ייצוגים בינאריים של מספרים באורך זהה, ומבצעת פעולת וגם לוגית על כל זוג סיביות תואם על ידי הכפלה שלהם. זאת אומרת שאם שתי הסיביות הן 1, הסיבית שתצא היא 1 (שכן 1 × 1 = 1); אחרת, התוצאה היא 0 (שכן 1 × 0 = 0 וגם 0 × 0 = 0). לדוגמה: 0101 (שערכו 5 בבסיס דצימלי) AND 0011 (שערכו 3 בבסיס דצימלי) 0001 = (שערכו 1 בבסיס דצימלי) ניתן להשתמש בפעולה כדי להחליט האם סיבית מסוימת דלוקה (1) או כבויה (0). לדוגמה, כדי להחליט האם הסיבית השנייה דלוקה בתוך רצף הסיביות 0011 (שערכו הדצימלי 3), ניתן להשתמש בפעולה AND על רצף סיביות שכולל 1 רק בסיבית השנייה: 0011 (שערכו 3 בבסיס דצימלי) AND 0010 (שערכו 2 בבסיס דצימלי) 0010 = (שערכו 2 בבסיס דצימלי) מכיוון שהתוצאה 0010 אינה אפס, אנחנו יודעים שהסיבית השנייה ברצף הסיביות המקורי הייתה דלוקה. לטכניקה זו קוראים bit masking. (כאנלוגיה לשימוש של הדבקת נייר דבק, או מסיכות – masks, על החלקים שאין צורך לשנות או על אלו שאין בהם עניין. במקרה זה, עשינו masking על הסיביות שאין בהן עניין.)
OR
טכניקה זו יעילה במיוחד לאחסון מספר ערכים בוליאניים למטרות חיסכון בזיכרון.
הזזה אריתמטית
בהזזה אריתמטית, הסיביות שמוזזות החוצה לכל אחד מהצדדים אובדות. בהזזה אריתמטית לשמאל, אפסים זזים פנימה מצד ימין; ובהזזמה אריתמטית לימין, סיבית הסימן (הסיבית המשמעותית ביותר, MSB) זזה פנימה משמאל, וכך שומרת על הסימן של רצף המספר. המשפט האחרון אינו תקף לטיוטה האחרונה של תקן שפת C. אם בוצעה הזזה על ערך שלילי, התוצאה היא "תלוית מימוש", מה שאומר שאינה עקבית במעבר בין פלטפורמות.
00010111 (שערכו +23 בבסיס דצימלי) הזזה-לשמאל = 00101110 (שערכו +46 בבסיס דצימלי)
10010111 (שערכו -105 בבסיס דצימלי) הזזה-לימין = 11001011 (שערכו -53 בבסיס דצימלי)
הזזה אריתמטית לשמאל n פעמים זהה להכפלה ב־2n (בהינתן שלא הייתה גלישה נומרית), בזמן שהזזה אריתמטית לימין n פעמים בשיטת המשלים ל־2 זהה לחלוקה ב־2n ועיגול לעבר אינסוף שלילי. אם המספר הבינארי מטופל בצורת משלים ל־1, אז תוצאת הפעולת של הזזה ימינה היא חלוקה ב־2n ועיגול כלפי 0.
תגלית
את התגליות המדעיות ניתן לסווג לשלוש קבוצות עיקריות:
רוברט לוין
לימודים
לוין נולד בניו יורק. את לימודי הפסנתר החל בגיל חמש ובגיל 12 נסע לפריז ללמוד אצל נדיה בולאנז'ה, לימודים שהיו לו גילוי וחוויה. לאחר מכן למד באוניברסיטת הרווארד וסיים את לימודיו שם בהצטיינות ב-1968, בכתיבת תזה שכותרתה "היצירות הלא-גמורות של וולפגנג אמדאוס מוצרט". במקביל ללימודיו בהרווארד למד לוין פסנתר, עוגב, סולפג' קונטרפונקט, הלחנה וניצוח. בין מוריו היו ז'אן קאסאדסי, קליפורד קרזון, רובר קאסאדסי ונדיה בולאנז'ה, שטפאן וולפה ואלעזר דה קארווליו.
קריירה אקדמית
עם סיום לימודיו בהרווארד נענה לוין להזמנת רודולף סרקין להיות לראש המחלקה לתאוריה במכון קרטיס למוזיקה בפילדלפיה. מפי סרקין נודע לו, כי מאחורי ההזמנה יוצאת הדופן לצעיר בן 20 שאך זה סיים את לימודיו עמדה המלצתה של נדיה בולאנז'ה, שבהמשך אף ביקשה שיחליף אותה בתפקידה, זמן קצר לפני מותה. בהמשך התמנה לפרופסור חבר למוזיקה ומתאם תאוריה ב"סאני פרצ'ייז", וב-1975 היה לפרופסור מן המניין. בשנים 1986 עד 1993 כיהן כפרופסור לפסנתר בבית הספר הגבוה למוזיקה פרייבורג שבגרמניה. ב-1993 התמנה לפרופסור למוזיקה באלמה מאטר שלו, אוניברסיטת הרווארד, משרה בה הוא מכהן גם בהווה.
כרמל מערבי
אחרי קום המדינה
בשנות ה-60 וה-70, התפתחה השכונה, והוקמו בה מרבית הבתים הקיימים כיום. בין המתיישבים בשכונה החדשה קבוצת עולים מברזיל שהתיישבו ברחוב אגמון במתחם שנקרא אז "שכונת הברזילאים". הם התאגדו עוד בארץ מוצאם כ"פלוגת עלייה א' מפ"ם -ברזיל" כקבוצה שיתופית במובנים כספיים (קופה משותפת שהתקיימה עוד מספר שנים לאחר עלייתם), תרבותיים וחינוכיים. לפני עלייתם עברו תהליך ארוך של לימוד ותכנון, כולל מציאת תעסוקה לחברי הקבוצה. במתחם היה קיים מועדון חברים ודשא משותף בהם חגגו את שמחותיהם.
המפלגה למען החירות
היסטוריה
בבחירות לפרלמנט האירופי של הולנד ב-2014 הגיעה ה-PVV למקום השלישי עם 630,139 קולות, וקיבלה ארבעה מתוך 26 המושבים (במקום הראשון בפער לא גדול זכתה "המפלגה הנוצרית הדמוקרטית" עם 713,767 קולות ואחריה "דמוקרטים 66").
משה גביש
ביוגרפיה
גביש כיהן יושב ראש הוועד המנהל של רשות השידור מפברואר 2007 ועד יוני 2009, אז התפטר מתפקידו עקב הגרעון שצברה, והתוכנית להעביר את הפקות המקור לניהול גורם חיצוני דרך חברות פרטיות. במהלך כהונתו הוביל רפורמה במבנה הרשות, כולל תוכנית לפיטורים ופרישה מרצון של 700 עובדים. בינואר 2012 הגיש תביעה על סך 400 אלף שקל נגד הרשות, בטענה כי בתחילת עבודתו ברשות סוכם כי יקבל שכר חלקי בלבד, כשליש מהשכר של קודמיו. עם זאת, גביש עצמו לא יקבל שכר כלל, והסכום שיועד עבורו ישמש להקמת קרן למתן פרסים לעיתונאים. היוזמה אושרה על ידי מליאת רשות השידור בתחילת 2009. לטענת גביש, לאחר פרישתו לא קוימה החלטת המליאה, הקרן לא הוקמה והכספים המגיעים לו לא הועברו לייעודם. בנוסף היה מעורב בתביעה של העיתונאית נעמי לויצקי, שטענה שתוכניתה בוטלה לאחר שמערכת יחסים שהייתה ביניהם הסתיימה.
חאליד עבדאללה
חיים אישיים
ב-2011 עבדאללה הפך לאחד מהחברים המייסדים של קולקטיב מוסירין בקהיר: קבוצה של יוצרי קולנוע ופעילים מהפכניים המוקדשים לתמיכה בתקשורת האזרחית ברחבי מצרים בעקבות נפילתו של מובארק. מוסירין מצלמת את המהפכה המתמשכת, מפרסמת סרטונים המאתגרים את הנרטיבים של התקשורת הממלכתית, מספקת הדרכות וציוד והקרנות ומחזיקה ספריית צילומים נרחבת. לאחר שלושה חודשים הפכה מוסירין לערוץ היוטיוב ללא מטרות רווח הנצפה ביותר במצרים בכל הזמנים, ובכל העולם בינואר 2012.
בספטמבר 2011, עבדאללה התחתן עם חברתו, קרסידה טרו.
אהרן אפרת
חייו
אפרת נולד בלוצק שבאוקראינה בשם אהרן פיקס. בילדותו למד בחדר ובנעוריו בתיכון המקומי. בגיל 16 הצטרף לתנועת השומר הצעיר, מטעמה יצא בשנת 1931 להכשרה. בשנים 1933–1936 היה חבר ההנהגה הראשית של התנועה בפולין ורכז מחלקת העלייה. באותן שנים החל לפעול גם בתנועת "החלוץ" הבלתי לגלית ונבחר להנהגה העליונה העולמית של השומר הצעיר.
עם הקמת מפ"ם התגברה פעילותו המפלגתית. בשנים 1954–1957 שימש אפרת כמזכיר המפלגה, ובשנת 1960 נבחר למזכיר מרכז המפלגה. אפרת שימש גם כנציג התנועה בוועדה המרכזת של ההסתדרות (1964–1974) ושימש בה כראש האגף לביטחון סוציאלי (1964 - 1973). בשנים 1972–1980 כיהן גם כחבר המועצה המייעצת של בנק ישראל.
גטו (מחזה)
"גטו" הוא המחזה הראשון בטרילוגיית "טריפטיך הגטו", שנכתבה על ידי סובול ומתרחשת כולה בגטו וילנה. שני המחזות הנוספים בטרילוגיה הם "אדם" ו"במרתף".
גארי וינוגרנד
גארי וינוגרנד (באנגלית: Garry Winogrand; 14 בינואר 1928 – 19 במרץ 1984) היה צלם רחוב אמריקאי שנודע בכך ששרטט את דיוקנה האנושי של אמריקה מסוף שנות ה-40 ועד מותו מסרטן כיס המרה ב-1984 בטיחואנה שבמקסיקו. הצלם והאוצר ג'ון זרקובסקי, הגדיר אותו במילים: "הצלם המרכזי בדורו".
בירגיט יורגנסן
תערוכתה הראשונה הוצגה ב־1975 בווינה, בהמשך הציגה בכל רחבי אירופה וארצות הברית. גם ב-2022 עבודותיה ממשיכות להיות מוצגות ברחבי העולם. היא הוצגה בביאנלה ה-59 של ונציה "חלב של חלומות", וביריד האמנים המודרניים בניו יורק.
יצירתה
בעבודה "אמזון" משנת 1974 היא צילמה אם וילד בתנוחת עמידה עם ידיים מוחזקות כמו "דמויות קדושות אחרונות הימים על כיסא ברזל גבוה."
סקאנסן
היסטוריה
במאה ה־19 שטף גל שינויים גדול את אירופה ודרך החיים הכפרית השתנתה במהרה לטובת חברה מתועשת. הזליוס שראה כיצד המסורות העתיקות נזנחות לטובת דרך החיים המודרנית, חשש שייעלמו לבסוף ויישכחו. לשם כך החליט להקים מוזיאון פתוח שישמר את דרך החיים הכפרית ברחבי שוודיה למען הדורות הבאים. הזליוס שכבר יסד את המוזיאון הנורדי באי יורגודן, החליט להקים עליו מוזיאון נוסף בהשראת המוזיאון הפתוח שהקים ב־1881 אוסקר השני בכריסטיאניה. סקאנסן היה במקור חלק מהמוזיאון הנורדי, אך הפך לארגון עצמאי ב־1963; עם זאת, המוצגים במוזיאון עדיין שייכים למוזיאון הנורדי.
מקנזי קרוק
קריירת משחק
קרוק גילם את סדרן התיאטרון במלודרמה הביוגרפית "למצוא את ארץ לעולם לא". בעיבוד הקולנועי למחזה "הסוחר מוונציה" גילם את לנסלוט גובו, משרתו הטיפש של המלווה בריבית היהודי שיילוק (אל פצ'ינו). קרוק הופיע גם בקומדיית המיסטיקה התקופתית "האחים גרים למבוגרים בלבד", בתור הידיק עוזרם של האחים גרים.
אלפארסלן טירקש
אלפארסלן טירקש (טורקית Alparslan Türkeş; 20 בנובמבר 1917 - 4 באפריל 1997) היה איש צבא ומדינאי טורקי קיצוני, מנהיג מפלגת התנועה הלאומית בין 1969 ו-1997 וסגן ראש ממשלת טורקיה בין 1975 ל-1978.
הקפת כדור הארץ
הקפת כדור הארץ בספרות
מועטים הם הספרים הבדיוניים שהקפת העולם כשלעצמה, אם כמטרה, ואם כאלמנט משמעותי בעלילה, הם מרכזיים בהם. ז'ול ורן תיאר מסעות רבים בספריו. כך, למשל, מסעה של הצוללת "נאוטילוס" בספר 20 אלף מיל מתחת למים כמעט ומגיע להקפת העולם, אך אינו עושה זאת. בשניים מספריו מהווה המסע מסביב לעולם אלמנט חשוב ומרכזי. ילדי רב החובל גראנט (1867) יוצאים למסע מסביב לעולם בעקבות אביהם, לאחר שקיבלו מסר בבקבוק כי הוא נמצא בקו הרוחב 37, אך אינם יודעים באיזה קו אורך. ו"מסביב לעולם בשמונים יום" (1872) הוא התיאור הקלאסי של הקפת העולם במאה ה-19, בו יוצאים הג'נטלמן האנגלי פוג ומשרתו הצרפתי פספרטו למסע מסביב לעולם בשמונים יום, בעקבות התערבות.
תאוריה
מוצא המילה
תאוריה (מיוונית: theoria - חקירה - מן theorein - להתבונן), המילה "Theoria" מתייחסת ל"הרהור, השערה, דברים שמסתכלים עליהם" מהמילה היוונית theorein, או "לשקול, לערוך השערות, להתבונן", מ-theoros "צופה". בסיס המילה thea - "מבט" + horan - "לראות". גם המילה היוונית Theoria וגם הלטינית contemplatio בעיקר מתייחסות להתבוננות בדברים גם בעיניים הפיזיות או ב"עיני התבונה". בהתחשב במסורות פילוסופיות ותאולוגיות המונח היה בשימוש אצל היוונים הקדומים בהתייחסות לחוויה או צפייה ואז תובנה דרך התודעה שנקראת נוס nous (שכלתני, תבונתי, הגיוני) או "העין של הנפש" (מתי, 6:22–34 ברית חדשה), תובנה של מהות וישות (Noesis).
מכניקה קלאסית כדוגמה לתאוריה
כיום תאוריה זו מקובלת להסברים מקורבים על המתרחש, מבחינה מכנית, בסביבה היומיומית של האדם. פריטי טכנולוגיה רבים שאנו משתמשים בהם עוצבו בעזרת תאוריה זו, אם כי אנו משתמשים, בחיי היומיום, גם בטכנולוגיות שעוצבו בעזרת תאוריות מתקדמות יותר (למשל, ה-GPS חייב לעשות תיקונים למדידות הזמן בעזרת רעיונות מתורת היחסות הכללית). התאוריה נלמדת בבתי הספר התיכוניים ובאוניברסיטאות ונחשבת לחומר חובה עבור כל פיזיקאי. זאת למרות שכל פיזיקאי מכיר תאוריות מדויקות יותר ממנה.
תאוריה פוליטית
הנושאים שבהם עוסקת תאוריה פוליטית הם בחינת הסדר המצוי במדינה, תוך ניסיון להסביר את התהליכים החברתיים והפוליטיים המתרחשים בה (תחום פוזיטיבי). בחינת הסדר הרצוי במדינה והגדרת עקרונות של טוב וצדק חברתיים (תחום נורמטיבי). ומציאת האופן שבו על המדינה לעבור מתחום המצוי לרצוי על ידי הצגת רעיונות לסדר חברתי חדש או דרכים לשיפור הסדר החברתי הקיים (תחום מעשי).
ברנדן גליסון
ברנדן גליסון (באנגלית: Brendan Gleeson; נולד ב-29 במרץ 1955) הוא שחקן קולנוע וטלוויזיה אירי, זוכה פרס אמי ומועמד 4 פרסי גלובוס הזהב, ידוע בעיקר בשל משחקו בסרטים "לב אמיץ", "כנופיות ניו יורק", "טרויה", "ברוז' ובסדרת הסרטים של "הארי פוטר".
קריירה
בשנת 2008 שיחק בסרטו של מרטין מקדונה "ברוז'" לצד השחקנים קולין פארל ורייף פיינס, ועקב משחקו בסרט היה מועמד לפרס גלובוס הזהב, לפרס באפט"א לשחקן הטוב ביותר בתפקיד ראשי ולפרס סטלייט.
בשנת 2009 שיחק בסרט הדרמה הטלוויזיוני של HBO "בעין הסערה", בה גילם את דמותו של וינסטון צ'רצ'יל בתקופת מלחמת העולם השנייה שכיהן אז כראש ממשלת הממלכה המאוחדת. על תפקידו זה זכה בפרס אמי לשחקן הטוב ביותר במיני-סדרה או סרט, וגבר על המועמדים קנת בראנה, קיפר סאת'רלנד, קווין בייקון, איאן מקלן וקווין קליין. קיבל גם מועמדות לפרס גלובוס הזהב אך לא זכה.
טור דה פראנס
המנצח והחולצות
החולצה הלבנה - הרוכב הצעיר, אשר גילו אינו עולה על 25 שנים (ב-1 בינואר של שנת המרוץ), בעל הזמן המצטבר הקצר ביותר.
היסטוריה
הטור דה פראנס נוצר כאירוע של קידום מכירות על ידי אנרי דגראנז' שהיה אחד המייסדים והעורך של העיתון "ל'אוטו" (העיתון שקדם לעיתון ל'אקיפ). דגראנז' רצה לתת תשובה למרוצי האופניים "פריז-ברסט" ו"פריז-בורדו" שהיו בחסותו של עיתון מתחרה. הרעיון למרוץ סביב צרפת הועלה בפגישה בבית קפה בפריז בנובמבר 1902.
קנה סוכר
שימושים
השימוש העיקרי בקנה הסוכר התרבותי הוא כאמור להפקת סוכר והוא מהווה קרוב ל-60% מהמקורות להפקתו. היבול העולמי הממוצע הוא 500 ק"ג סוכר לדונם. בישראל הגיעו להיקפים של פי שניים עד שלושה (1988)
בהלכה
יש שזיהו את קנה הסוכר עם הקנה הטוב המזוכר במקרא (ירמיהו ו, כ; ישעיה מג, כד) ועם ה"סיקורה" בתלמוד הירושלמי (שבת י ע"א; ביצה סב ע"ג). קנה הסוכר מוזכר אצל אסף הרופא כ"הקנה המתוק".
שאלת הגדרת קנה הסוכר בהלכה נידונה בעיקר בהלכות ברכות לגבי נוסח הברכה על הסוכר, האם הוא כפרי העץ, או שאינו נחשב פרי. כמו כן ועל פי הכרעות הפוסקים הראשונים בנושא זה, הכריע הרדב"ז בשאלת הערלה שאינו נוהג בקנה הסוכר.
חוק החברות הממשלתיות
עיקרי החוק
מטרת החוק היא לעשות איזון בין מעמד המדינה לבין מעמד השותפים הפרטיים. מטרתו להשאיר בידי החברות את הגמישות העסקית והתפעולית הדרושה להשגת מטרותיהן המשקיות, אך גם להבטיח למדינה את הפיקוח המתחייב לנוכח כספי הציבור המושקעים בחברות אלה ולנוכח המשימות הממלכתיות המוטלות עליהן.
גמילות חסדים
מוסדות גמ"ח
המושג גמ"ח התרחב גם למוסדות המשאילים ציוד ללא כוונות רווח. קיימים גמ"חים רבים, לדוגמה השאלת שמלות כלה, כלי אוכל לשמחות, ציוד רפואי (גמ"ח תרופות), ריהוט לתינוק, סידורים וחומשים.
ניקולאי לביצ'ב
ביוגרפיה
ב-16 באפריל 2011 התמנה לראש המפלגה, לאחר התפטרות של מייסד המפלגה סרגיי מירונוב. בשנת 2011, לאחר הבחירות לדומה התמנה לסגן ראש נציגות המפלגה בדומה. בדצמבר 2011 התמנה לסגן יושב ראש הדומה. באביב 2012 השתתף בהפגנות נגד זיוף הבחירות באסטרחן והיה לחבר דומה בכיר ראשון שנפגע בהפגנות. בשנת 2013 מירונוב מונה מחדש לראש המפלגה ולביצ'ב הודח. הוא התמודד לתפקיד ראש עיריית מוסקבה, אך הפסיד.
לביצ'ב קיבל את מדליית שיתוף הפעולה של משרד התובע הכללי הרוסי כמי שסייע לפתח את מערכת התביעה וחיזוק שלטון החוק. באוקטובר 2009, נשיא רוסיה דמיטרי מדבדב העניק לו את תעודת הכבוד הנשיאותית, תעודת הוקרה שהוענקה לו על פעילותו החברתית ומאמציו ביישומי חקיקה.
מתן יעקב
ביוגרפיה
ב-2017 החל לעבוד בחברת החדשות כחזאי וככתב חדשות, וכמפיק ומגיש את תחזית מזג האוויר במהדורת החדשות של ערוץ 12, מסקר ועורך כתבות בתחום הטבע, האקלים והסביבה.
החל משנת 2020 מגיש גם פינות שונות במהדורות המוקדמות של חברת החדשות וכן מגיש את "המהדורה הצעירה" של החדשות לילדים ונוער.
מקדש זאוס באולימפיה
עיטורי המקדש, בייחוד המאוחרים שבהם, מציגים את ההתקדמות מן הפיסול הארכאי אל הפיסול הקלאסי. ניתן לראות את ההתפתחות בשני מישורים. ראשית, התפתחות יכולת התיאור האנטומי של גוף האדם. הדבר בולט בהשוואה גם בין שני שלבי היצירה. התפתחות זו בולטת בייחוד בתיאור גופות הגברים, כיוון שבתאור דמויות הנשים עדיין לא הגיעו האמנים לכדי תיאור חופשי, אפילו בפסלי הגמלון המערבי המאוחר. התקדמות נוספת בתיאור הגוף היא העובדה כי נעדר מן הדמויות "החיוך הארכאי" המאפיין את הפיסול מן התקופה הארכאית. שנית, ניכרת התפתחות בבניית מערך הפיסול לקראת תכנון מערך פיסולי דינאמי יותר ובעל עומק פיסולי רחב יותר. הדמויות מותאמות לצורתו המשולשת של הגמלון בתנוחות טבעיות.
פסלי הגמלונים
מלחמת הקנטאורים והלפיתים, המוצגת בגמלון המערבי, סימלה עבור היוונים את מאבקם של השבטים היווניים בפרסים. לפי המסופר במיתולוגיה היוונית, הוגש בחתונתו של פיריתואוס, מלך הלפיתים יין לא מהול במים. הקנטאורים, אשר שתו מן היין, השתכרו והתנפלו על כלתו של פיריתאוס. בקרב שהתחולל בחתונה ניצחו פיריתואוס וחברו תזאוס את הקנטאורים. גופותהם המתפתלים של הקנטאורים מהווים את מוקד העניין של הקומפוזיציה היוצרת "רווחים בלתי-שווים בין הדמויות המחזקות את הרושם של מערכה קרבית מבולבלת. התיאור כולו מתפתח בצורה גולית, תוך עליות וירידות בקצת רחב". פסלי הגמלון המערבי מציגים התפתחות סגנונית הנובעת מן הרצון ההולך וגובר לתיאור נראטיבי באמנות היוונית. רצון זה מתבטא ביצירת קומפוזיציה דינאמית יותר המציגה בפני הצופה "דרמה" עימה הוא יכול להזדהות. ניכר גם ניסיון רחב יותר ליצירתו של עומק במערך על ידי גופות הקנטאורים הבוקעים מתוך המרחב בהקצרה.
אימפריאל קולג'
הקמפוס הראשי של האוניברסיטה ממוקם על גבול הרובע המלכותי קנזינגטון וצ'לסי והסיטי של וסטמינסטר שבמרכז לונדון והשער הראשי נמצא בדרך התערוכות. האוניברסיטה נוסדה על פי צו מלכותי מיום 8 ביולי 1907, אולם הייתה כפופה מינהלית לאוניברסיטת לונדון ותלמידיה היו מקבלים את תאריהם עד לשנת 2003 מאוניברסיטת לונדון. היא הפכה למוסד עצמאי רק ב-7 ביולי 2007 עת מלאו לה 100 שנה.
הקמפוס
בתחילת המאה ה-21 נמצא הקמפוס בתנופת בנייה וחידוש מבנים, בין השאר נבנה בית הספר לעסקים, מרכז ספורט ומעונות סטודנטים.
מבנה אקדמי
בשנת הלימודים 2007–2008 למדו באימפריאל קולג' 12,319 תלמידים, מהם 8,419 תלמידים לתואר ראשון ויתרתם לתארים מתקדמים. למעלה משליש מתלמידי האימפריאל קולג' אינם בריטים, רבים מהם אף אינם מארצות האיחוד האירופי. בשנת הלימודים 2007–2008 29% מכלל תלמידי המוסד באו ממדינות שאינן חברות באיחוד האירופי. עשר המדינות מהן מגיע המספר הגדול ביותר של תלמידים זרים, נכון לשנת הלימודים 2007–2008, הן: סין, סינגפור, ניגריה, מלזיה, איטליה, הודו, יוון, גרמניה, צרפת וקפריסין.
יחסי טורקיה–קובה
סקירה כללית
היחסים הדיפלומטיים בין טורקיה וקובה כוננו ב-1952. טורקיה פתחה את השגרירות הראשונה שלה באיים הקריביים בהוואנה ב-1979.
יעקב בן יזרי
ביוגרפיה
בן יזרי נולד בפאס שבמרוקו, למשפחה בת 13 אחים ואחיות. ב-1940 סיים את לימודיו עם תעודת בגרות מלאה. עלה לישראל יחד עם רעייתו ב-30 בנובמבר 1949. תחילה התגורר במחנות עולים בחיפה, משם עבר למעברה ואחר כך לשיכון בפרדס חנה. התגורר בכמה יישובים לאורך השנים בשל תפקידיו בקופת חולים כללית.
שירת בצה"ל בשירות קבע והשתחרר בדרגת רב-סמל. לאחר מכן עבד ברשות הדואר, בסוכנות היהודית ובאיגוד מגדלי הבקר בישראל.
סיטוס אינברסוס
משמעויות נוספות
סיטוס אינברסוס היא לרוב הפרעה תורשתית רצסיבית, אולם היא יכולה לעבור באופן רצסיבי בתאחיזה לכרומוזום X או להיווצר אצל תאומי ראי.
ויליאם ג'וזף סימונס
סימונס מת בשנת 1945 באטלנטה.
קוקאין
לצד השימושים הרפואיים שלו, הקוקאין הוא גם סם פסיכואקטיבי שאנשים נוטים לעשות בו שימוש אישי שמוגדר כמזיק רפואית. בשל היותו חומר רעיל וממכר, הפצתו, החזקתו וצריכתו שלא למטרות רפואיות אסורות כמעט בכל רחבי העולם. הקוקאין נחשב "סם של עשירים", בשל מחירו הגבוה יחסית לסמים אחרים.
מנגנונים פיזיולוגיים ועצביים
קוקאין משפיע על התהליך של העברה סינפטית במוח, ובפרט על המעבר של המוליך העצבי דופמין בין תאי עצב שונים. קוקאין הוא אגוניסט דופמינרגי, הפועל על ידי חסימת נשא הדופמין, שאחראי לספיגה חוזרת של דופמין חזרה לתא הקדם-סינפטי. בכך הקוקאין מגדיל את כמויות הדופמין שנמצאות בסינפסות בין התאים ברגע נתון. פעילות היתר של הדופמין היא הגורמת להשפעות העיקריות של הסם. ההשפעות המחזקות של קוקאין נגרמות עקב פעילות היתר של הדופמין בגרעין האקומבנס. הקוקאין גורם להתמכרות פסיכולוגית חזקה, כנראה בשל השפעתו הישירה על מערכת החיזוק. עם זאת לגמילה מקוקאין אין תסמינים פיזיולוגיים חריפים ("קריזים") כמו אלה הנגרמים בשל גמילה מהרואין וסמים אופיאטיים.
אופן השימוש
בדרך כלל השימוש הנפוץ הוא בהרחה (הסנפה) או בעישון. לצורך עישון, יש להמיר את החומר מצורת המלח (קוקאין הידרוכלוריד – מלח של קוקאין וחומצת מימן כלורי) לצורה חופשית (freebase). צורת המלח היא אבקה שמסיסה במים ולכן מתאימה להסנפה ולהזרקה, אך נקודת הרתיחה שלה קרובה מדי לנקודת בעירתה ולכן היא אינה מתאימה לעישון. לעומת זאת, לקוקאין freebase (קוקאין בצורתו הטהורה והפשוטה ביותר כאלקלואיד חופשי) יש נקודת רתיחה נמוכה בהרבה, ולכן הוא מתאים יותר לעישון, שמבוצע בעזרת כלי מתאים (כמו מקטרת זכוכית או מבחנה). צורה זו של קוקאין נקראת ברחוב קראק.
אדם (זמר)
חיים כהן (נולד ב-1 במאי 1960), המוכר בשם הבמה אדם, הוא זמר ושחקן ישראלי.
ביוגרפיה
ב-1994 יצא האלבום "הימים שאנחנו ביחד", ומתוכו הצליחו השירים: "זה לא מסתדר לי", "לילות אהבה", "נגד הגורל" וקאבר לשיר "ברוש".
ב-2014 הוציא אדם את אלבום ההופעה "Live זאפה", שכלל, נוסף על להיטיו הגדולים, גם שני שירים חדשים.
ב-2017 דיבב את בלתזר בראט בסרט "גנוב על העולם".
ביוני-יולי 2019 שיחק במחזמר "לזרוס" במרכז ענב, בתפקיד תומאס ניוטון.
אדם הוא בעליהם של שני בתי קפה בשם "אדמ'ס" – האחד בתל אביב והשני בהרצליה פיתוח, בהם מופיעים אמנים צעירים, ולעיתים אף הוא בעצמו.
המייל המלכותי
המייל המלכותי (באנגלית: The Royal Mile) הוא כינוי נפוץ למכלול הרחובות העוקבים המרכיבים את ציר התנועה והמסחר הראשי של העיר העתיקה של אדינבורו, בירת סקוטלנד. אורכו של הרחוב הוא כמייל סקוטי אחד, 1814 מטר, והוא מקשר בין שני המוקדים ההיסטוריים של הממלכה הסקוטית, טירת אדינבורו וארמון הולירוד. המייל המלכותי הוא כיום הרחוב התיירותי המרכזי בעיר העתיקה.
סלווטורה קווזימודו
ביוגרפיה
קווזימודו נולד בעיר מודיקה אשר בנפת ראגוּזה, בשנת 1901. ב-1908 עקר עם משפחתו למסינה יום למחרת רעש האדמה הגדול, אשר ההרס שהשאיר אחריו הותיר בלבו של קווזימודו רושם עז. במסינה למד במכון הטכני-מסחרי בשנת 1919, ושם אף הכיר את ג'ורג'ו לה-פּירה, שעתיד היה להיות ראש עיריית פירנצה. משנפסקו הלימודים עקב בעיות כלכליות, עקר לרומא, שם החל בלימודי יוונית ולטינית, בשימת דגש על חקר היוצרים הקלאסיים אשר ישמשו לו מקור בלתי-נדלה של השראה. בשנת 1926 עבר לגור בפירנצה אצל אחותו הנשואה לאליו ויטוריני. הודות ליחסים אלה פגש קווזימודו את אאוג'ניו מונטאלה והשתלב בחוג האנשים של כתב העת לספרות "סולאריה".
וורקראפט: ההתחלה
הפקה ופיתוח
באוגוסט 2007, בכנס BlizzCon, פורסם לראשונה שהסרט מתוכנן לצאת לאקרנים במהלך שנת 2009 ונאמר שהסרט יתמקד בברית האנושית ועלילתו תתרחש שנה אחת לפני תחילת עלילת המשחק וורלד אוף וורקראפט. בפסטיבל קומיקון 2013 אולפני לג'נדרי הכריזו כי דנקן ג'ונס נבחר לביים את הסרט.
הנרי פלהם
ראש ממשלה
כתוצאה מהקמתה של קואליציה של מפלגות שהוקמה ב-1742, התמנה פלהם שנה לאחר מכן כראש ממשלה, בנוסף לתפקידים של שר האוצר ויושב ראש בית הנבחרים. בשנה הראשונה לקיומה של הממשלה כיהן בה הלורד ג'ון קרטרט וכאשר הוא אולץ לעזוב אותה, הפך פלהם לדמות הדומיננטית בממשלה. אך כאן הפך אחיו של פלהם להיות הדמות המשפיעה ולמרות יחסי הקרבה ביניהם, היו ביניהם גם חיכוחים.
ב-1749 חוקק חוק שארגן מחדש את מבנהו של הצי המלכותי. ב-1751 אורגן מחדש לוח השנה הבריטי ושנה לאחר מכן קיבלה בריטניה את הלוח הגרגוריאני. בסוף תקופת כהונתו העביר פלהם שני חוקים חשובים: חוק שאפשר ליהודים להתאזרח בבריטניה, להיות בעלי רכוש ולשאת במשרות ללא צורך לשאת את השבועה הנוצרית, שחוקק ב-1753 וחוק הנישואין שחוקק באותה שנה שהגביל את הגיל המינימלי לנישואין. עם מותו של פלהם התמנה אחיו דוכס ניוקאסל.
הפארק הלאומי ילוסטון
געשיות
כל התפרצות היא למעשה חלק ממחזור התפרצויות המגיע לשיאו כאשר מתמוטט גגו של תא המאגמה, לאחר שהתרוקן. קריסה זו יוצרת שקע הנקרא "קלדרה", וגורמת לפליטת כמויות אדירות של חומר געשי דרך הבקיעים המקיפים אותה. פרק הזמן בין שלוש ההתפרצויות הגדולות האחרונות באזור ילוסטון נע בין 600,000 ל־900,000 שנים, ומכיוון שמספר ההתפרצויות הגדולות קטן מדי – לא ניתן לנבא באופן אמין מתי יתחדשו ההתפרצויות.
תיירות
שירות הפארקים הלאומיים מתפעל תשעה מרכזי מבקרים ומוזיאונים, ובאחריותו לתחזק את המבנים ההיסטוריים ורוב 2,000 הבניינים האחרים. מבנים אלה כוללים ציוני דרך לאומיים היסטוריים כגון פונדק אולד פיית'פול שנבנה בין 1903 ל־1904, וכל המחוז ההיסטורי פורט ילוסטון - המעיינות החמים מאמות'. בחלק מהמקומות בפארק מתרחשים בקיץ אירועים שבמרכזם מדורה מתוכננת, סיורים מודרכים ותצוגות אחרות, אך פעילויות אלה מוגבלות בעונות השנה האחרות.
הקבר התראקי בקאזאנלק
אולם הקבורה
ציורי הקיר באולם הקבורה גדולים יותר בשל גובהו של החדר. הקירות עצמם אדומים ומעליהם רצועה בה מצוירים לסירוגין 12 פרחים בעלי ארבעה עלי כותרת כל אחד ו-12 ראשי שוורים עטורי סרטים הפונים אל הצופה.
יחסי הודו–קובה
הודים בקובה
קהילה קטנה של אזרחים הודים נוכחת בקובה, הכוללת נזירות נוצריות, סטודנטים לרפואה ואנשים ממוצא הודי הנשואים לאזרחים קובנים. הקהילה מתגוררת בעיקר בהוואנה. יש גם כמה אנשי עסקים ממוצא הודי.
א-סווידא
בחפירות ארכאולוגיות שנערכו בעיר ובסביבותיה התגלו שרידי מבנים נבטיים, הלניסטיים, רומיים וביזנטיים. במקום אגורה הלניסטית ושרידי כנסייה ביזנטית מהמאה השישית, ככל הנראה כנסיית סנט סרג'יוס. כמו כן, בעיר מבנים מהתקופה הרומית אשר עדיין משמשים למגורים, והחלה עבודה ארכאולוגית לחשיפת אמפיתיאטרון רומי.
ביולי 2022 התרחשו עימותים קשים בין התושבים הדרוזים בעיר ובין ארגונים התומכים במשטר הסורי.
עודד הלפרין
ביוגרפיה
להלפרין תואר ראשון במנהל עסקים, עם התמחות במימון מהמרכז הבינתחומי הרצליה, תואר אותו סיים בהצטיינות יתרה, ותואר שני במדיניות ציבורית מאוניברסיטת תל אביב. בנוסף, הלפרין בוגר קורס דירקטורים מטעם אוניברסיטת בר-אילן.
פרדריק סלוס
סמל ציד
סלוס נסע לצוד חיות גדולות באירופה (בוואריה, גרמניה בשנת 1870, טרנסילבניה, אז הונגריה אבל עכשיו רומניה בשנת 1899, סקוטלנד בשנת 1894, סרדיניה ב-1902, נורווגיה ב-1907), אסיה (טורקיה, פרס, הקווקז ב-1894–1895, 1897, 1907), צפון אמריקה (ויומינג, הרי הרוקי בשנת 1897 ו-1898, מזרח קנדה בשנים 1900–1901, 1905, אלסקה ויוקון בשנת 1904, 1905) ובאפריקה בשטח המשתרע מדרום אפריקה של ימינו ונמיביה עד מרכז סודאן ושם אסף כמעט דגימות מכל מיני היונקים האפריקנים הבינוניים והגדולים.
בשנים 1909–1910 ליווה סלוס את רוזוולט בספארי האפריקאי המפורסם שלו. בניגוד לאמונה הרווחת, סלוס לא הוביל את משלחת 1909 של רוזוולט למזרח אפריקה הבריטית, לקונגו ולמצרים. בעוד שסלוס היה חבר במשלחת זו ועזר לארגן את הלוגיסטיקה של הספארי, את הסיור הובילה למעשה ר.ג'יי קנינגהאם.
הקנרית השחורה
אחרי המשבר
בעקבות האירועים משני היקום של המשבר בעולמות האינסופיים, סיפור המקור של הקנרית השחורה שוכתב פעם נוספת וסיפור השתלת הזיכרון משנת 1983 התבטל. בגרסה זו של הסיפור, הקנרית השחורה של העידן המודרני היא דיינה לורל לאנס, שיורשת את הנטל מאמה, דיינה דרייק לאנס. אף על פי שהיו ניסיונות להבדיל בין שתי הקנריות בכך שהצעירה נקרא "דיאנה", הרי שסיפורים מאוחרים יותר אישרו את העובדה ששמה של האם הוא דיינה.
ציפורי הטרף
הקנרית השחורה ממציאה את עצמה מחדש, ונוטשת את הפיאה הבלונדינית לטובת שיער מחומצן. יחסיה עם אורקל טעונים בתחילת דרכן המשותפת, מאחר שהאימפולסיביות שלה מתנגשת עם הארגון אותו הקימה אורקל. הן לומדות לעבוד ביחד בהדרגה והופכות לחברות. כאשר אורקל נמלטת מהפושע בלוקבאסטר, דיינה מצילה אותה ולמעשה מגלה את זהותה האמיתית, מה שמעמיק את הקשר ביניהן.
המשבר האינסופי של שנים 2005–2006 מביא לקיומה של המשכיות חדשה ומשוכתבת, שבה וונדר וומן היא שוב חברה מייסדת של ליגת הצדק. בשבוע 51 של המיני סדרה "52" המביאה את השלכות המשבר, הקנרית השחורה נוכחת בקרב שיוביל בסופו של דבר להקמת ליגת הצדק, שבו נלחמים לראשונה יחדיו סופרמן, באטמן, וונדר וומן, גרין לנטרן (האל ג'ורדן), פלאש (בארי אלן), הצייד ממאדים ואקווהמן. במיני סדרה "הקנרית השחורה" משנת 2007, היא והחץ הירוק מצטרפים לליגת הצדק לאחר הקמתה תחת עינו המשגיחה של באטמן.
ה-52 החדשים
אחרי צוות 7, הקנרית השחורה ממשיכה בפעולות חשאיות באופן עצמאי, ורודפת אחר רשת טרוריסטים הידועה בשם בסיליסק. בהמשך היא מנסה להקים צוות ומגייסת את סטארלינג, קטאנה, פויזן אייבי ובאטגירל. פויזן אייבי ובהמשך גם סטארלינג בוגדות בצוות, ודיינה מטילה ספק ביכולת מנהיגותה. כשמתגייסים חברי צוות נוספים, כמו סטריקס וקונדור, ספקותיה של דיינה מגיעות לנקודת רתיחה. בינה לבין באטגירל מתגלעים בעיות חוסר אמון כשנודע לה שכוחותיה מתומרנים בידי קורט לאנס, שהתברר שעדיין בחיים.
לאחר קרע ממושך ביניהן, דיינה חוזרת להתנצל בפני ברברה ונאלצת לגור איתה כשהדוג'ו שלה נשרף באשמתה של ברברה. הופעותיה של דיינה בחוברות באטגירל מובילות לסדרת סולו משלה בכתיבתו של ברנדן פלטשר ובאיורה של אני וו, ובה דיינה נאלצת לאזן בין קריירה מוזיקלית חדשה לבין חייה כפורעת חוק. היא מקבלת הצעה מחברת תקליטים ומצטרפת ללהקה לה היא קוראת "להקת הקנריות השחורות". בתור הזמרת הראשית של הלהקה, היא מנסה לעזוב את חייה הקודמים ונוטלת את שם הבמה די. די. אולם, כשחייהם של חברי הלהקה נמצאים בסכנה, היא מקדישה את זמנה לאמן אותם בלחימה. בד בבד עם אירועי התכנסות של שנת 2015, הסדרה מתבטלת לאחר 12 חוברות.
מנדט
מנדט או הֶסְמֵך הוא ייפוי כוח הניתן למעצמה כלשהי לשלוט באופן זמני או חלקי על טריטוריה שאוכלוסייתה עדיין אינה בשלה לשלטון עצמי או שהוטלו עליה סנקציות מסוימות. כחלק מפעילותו של המנדט הוא מחויב להדריך, לחנוך, ולפתח את הטריטוריה כך שיתאפשר לאוכלוסייה לכונן שלטון עצמי בר קיימא.
לרוב מתייחסים למושג זה בהקשר לשיטת משטר המנדטים שפיתח חבר הלאומים, על פי סעיף 5 לאמנת חבר הלאומים. במסגרת מנדט חבר הלאומים נמסרו לניהול המעצמות המנצחות במלחמת העולם הראשונה, בריטניה וצרפת, טריטוריות שהיו בשליטת מדינות שהובסו במלחמה זו, במיוחד האימפריה הגרמנית והאימפריה העות'מאנית.
ג'ון ווד (שחקן)
ביוגרפיה
הקשר שלו עם סטופרד החזיר את ווד לבמת התיאטרון, ולהופעת הבכורה בניו יורק. ווד גילם את גילדנשטרן במחזה "רוזנקרנץ וגילדנשטרן מתים" בהפקה בברודוויי. על תפקיד זה היה מועמד לפרס טוני. בהיותו בארצות הברית השתתף ווד בשניים מסרטיו של ג'רי לואיס "One More Time" ו-.
בהמשך המעיט ווד להופיע בתיאטרון אבל שיחק בתפקידי אופי בסרטים ובטלוויזיה. בין השאר השתתף בסרט "ארץ הצללים" (1993), "טירופו של המלך ג'ורג'" (1994) לפי תסריט של אלן בנט, "סברינה" (1995), וב"ריצ'רד השלישי" של איאן מקלן. ב-1997 גילם את בארון דה שארלו בעיבוד רדיופוני של הרולד פינטר לספרו של מרסל פרוסט "בעקבות הזמן האבוד".
בריאת העולם (יהדות)
יצירת החיות
בעוד בפרק א' נאמר שהחיות נבראו לפני האדם, בפרק ב' מוזכרת יצירתן לאחר יצירת האדם:. בבראשית רבה מובא שרבי יוחנן בן זכאי גזר את הפועל "ויצר" מן השורש צ-ו-ר, ופירש אותו במשמעות של כיבוש - הכנעתן של החיות והבאתן לאדם. בדומה לכך, האברבנאל והרש"ר הירש גזרו את הפועל מהשורש א-צ-ר, תוך השוואה ל"יוצֵר" המוזכר ב, שהתפרש כ"אוצֵר". לפי שתי השיטות, כלל לא מדובר בפסוק בבריאה של החיות, אלא באספתן אל מקום אחד.
לעומתם, הרד"ק פירש שהאזכור של יצירת החיות אינו חלק מהסיפור, אלא משמעות הפסוק היא, שה' אלוהים הביא אל האדם את החיות והעוף שהוא יצר כבר בעבר הרחוק, לפני תחילת הסיפור. גם רש"י כתב שיצירת החיות היא אותה עשייה המוזכרת בפרק. הוא הוסיף שיצירתן הוזכרה אגב יצירת העופות, שבעוד ב נאמר שנבראו מן המים, כאן נאמר שנוצרו מן האדמה, כדי ללמד שנוצרו מבוץ ("מן הרקק" בלשונו). בסגנון אחר, רבי דוד צבי הופמן כתב שיצירת בעלי החיים היא אירוע מן העבר שמוזכר כאן כפרט טפל, בדרך אגב, כדי להשוות בין יצירת האדם ליצירת החיום, ששניהם מן האדמה, ובכך להצדיק את הבאתן אל האדם, על אף השוני ביניהם.
פיפוש
פיפוש (1999)
ההתקדמות במשחק היא לפי אירועים המתרחשים בנקודות זמן מסוימות. מפת המשחק מורכבת מחלקי ספינת הפאר ומכילה משחקונים שאינם קשורים לקו העלילתי - קזינו, חדר משחקי ארקייד, משחקי סיפון, ג'קוזי, זירת היאבקות ואולם קולנוע.
יבגני קוזנצוב
"טרקטור"
הוא בוגר האקדמיה להוקי של מועדון "טרקטור" ושיחק בהרכב הקבוצה הבוגרת של טרקטור צ'ליאבינסק ובקבוצת הנוער שלה "הדובים הלבנים". הוא התחיל את הקריירה המקצועית שלו בעונת 2009/2010. נטל חלק במשחקי האולסטאר ב-2011 ו-2012. בסיכום העונה הרגילה של KHL בעונת 2011/2012 הבקיע 41 (19+22) נקודות ובכך הפך למבקיע הטוב ביותר של המועדון. זכה בגביע היבשת וסיים עם הקבוצה במקום השלישי בעונת 2011/2012. בסוף העונה האריך את חוזהו עם "טרקטור" בשנתיים נוספות. סיים עם הקבוצה במקום השני בעונת 2012/2013.
וושינגטון קפיטלס
הוא עלה לראשונה לשחק בליגת NHL ב-11 במרץ 2014 במשחק נגד ה"פיטסבורג פינגווינס", שיחק 10 דקות ו-22 שניות וחבט 2 ניסיונות לחבטת שער. את הנקודות הראשונות הבקיע ב-14 במרץ במשחק נגד "ונקובר קנאקס", כשהוא מעניק שלושה אסיסטים ומבקיע את השער הראשון ב-25 במרץ נגד "לוס אנג'לס קינגס". במהלך העונה הופיע ב-17 משחקים שבהם הוא הבקיע 9 (3+6) נקודות.
טוגו במשחקים האולימפיים
לפי ענף
בענפי הקיץ:
505 (שיר)
השיר הגיע למקום 74 ברשימת '200 השירים הבריטים הטובים ביותר', שנערכת על ידי מצעד הסינגלים הבריטי.
כריסטופר קאודוול
חייו
בדצמבר 1936 יצא להילחם במלחמת האזרחים בספרד, והצטרף לבריגדות הבינלאומיות. בפברואר 1937 נהרג בקרב חרמה.
לוהנגרין
לוהנגרין (גרמנית: Lohengrin) הוא גיבורהּ של אגדה גרמנית שנפוצה בימי הביניים, ושמתבססת על מעשייה קדומה לה בשם אביר הברבור.
למה זה מגיע לי
לסדרה הופקה טרילוגיה אוקראינית מצליחה בשם "חתונה מטורפת".
ביקורות
בצרפת, הסרט קיבל ביקורות חיוביות עם ציון ממוצע של 4.2/5 מהציבור באתר AlloCiné מתוך למעלה מ-9,200 הצבעות ב-30 במאי 2014, כמו גם מבקרי הקולנוע בעיתונות שהעניקו לסרט ציון ממוצע של 3.7/5 מתוך 7 ביקורות. לה פיגארו כינה את הסרט "ניצחון", ו"תופעה מצחיקה".
מוטי הייבלום
מאמרים נבחרים
7. M. Avinun-Kalish, M. Heiblum, O. Zarchin, D. Mahalu and V. Umansky, "Crossover from ‘mesoscopic’ to ‘universal’ phase for electron transmission in quantum dots", Nature 436, 529 (2005).
16. E. Buks, R. Schuster, M. Heiblum, D. Mahalu and V. Umansky, "Dephasing in electron Interference by Which Path Detector", Nature 391, 871 (1998).
אל-ואד
אל-ואד (בערבית: الواد, מילולית: הנהר; בברברית: ⵍⵡⴰⴷ או ⴰⵙⵉⴼ; בצרפתית: El Oued) היא עיר באלג'יריה, המצויה כשש-מאות קילומטרים מדרום מזרח לבירה אלג'יר, סמוך לגבול עם תוניסיה. באל-ואד קרוב ל-135,000 תושבים (2008).
דיקסון (רוסיה)
גאוגרפיה ואקלים
בדיקסון שורר אור יום מה-5 במאי ועד ה-10 באוגוסט, לילה שורר מ-11 בנובמבר ל-1 בפברואר ובין ה-8 בדצמבר ל-5 בינואר שורר חושך מוחלט. כך זהו היישוב הגדול ביותר צפונית לחוג הארקטי בו שורר חושך גמור זמן כה ממושך בחורף. מאמצע ספטמבר ועד סוף מאי הטמפרטורה היומית ממוצעת יורדת מתחת לאפס מעלות צלזיוס. כאשר הטמפרטורה היומית הממוצעת בינואר היא 25.4- מעלות. הטמפרטורה היומית הממוצעת באוגוסט, החודש החם בשנה היא 4.8 מעלות בלבד.
שייקה פייקוב
ביוגרפיה
פייקוב סיים ב-1951 את בית הספר היסודי באשדות יעקב, וב-1955 השלים את לימודיו בתיכון בית ירח, בעמק הירדן. באשדות יעקב למד לנגן במנדולינה וצורף לתזמורת המנדולינות של הקיבוץ, ובהמשך למד לנגן באקורדיון וניגן באירועים, בחגים ובמועדים. בגיל 14 הלחין את שני שיריו הראשונים "הורה עמק הירדן" ו"שיר הלוחם" למילותיו של בן כיתתו מנחם פונדק. השירים פורסמו בחוברת "במעלה" בשנת 1951.
דודו ברק
פייקוב חיבר בעצמו את המילים לרבים משיריו, אך למרות זאת נרשם שיתוף פעולה פורה עם הפזמונאי דודו ברק במספר שירים, וביניהם:
שירי מלחמות והנצחה
פייקוב שירת במילואים בתור צפן בחפ"ק של חטיבת שריון צפונית והשתתף כלוחם במלחמת ששת הימים ובמלחמת יום הכיפורים. חלק מחוויותיו מאותן מלחמות ומחוויותיהם של אחרים קיבלו ביטוי בשירים שכתב או הלחין, ו בנוסף, הוא הלחין מספר שירים ללהקת החיל, ללהקת פיקוד דרום ועוד. בהם:
20,000 מיל מתחת למים
הסרט "20,000 מיל מתחת למים"
הסרט 20,000 מיל מתחת למים הופק בשנת 1954 ומבוסס על הספר המתאר את מסע הצוללת נאוטילוס מתחת למים במשך כשבעה חודשים, מאיי יפן עד לחופי נורווגיה, דרך האוקיינוס השקט, האוקיינוס ההודי והאוקיינוס האטלנטי. הוא נחשב לסרט הראשון, בעל ממדים יוצאי דופן, בסדרת סרטי ז'ול ורן. הוא צולם באולפני וולט דיסני. חלקים מהתפאורה כמו הצוללת הוצגו באפקוט ב"אורלנדו" שבפלורידה ואפילו ניתן למבקרים בתערוכה לשוט בתוכה. דגם הצוללת היה לצורכי צילום חיצוניים. הוא היה קטן לאין שיעור מגודל הצוללת כפי שמתואר בספר. במאי הסרט היה ריצ'רד פליישר ולתפקידים הראשיים נבחרו השחקנים: קירק דאגלס בתפקיד נד לנד, ג'יימס מייסון כקפטן נמו ופול לוקאס היה פרופסור ארונקס. הסרט זכה בשני פרסי אוסקר והיה מועמד לשני פרסים נוספים. הסרט נחשב לאחד הסרטים הגדולים של חברת וולט דיסני.
אינדיבידואליזם
דוגמה לפילוסופיות אינדיבידואליסטיות הן הליברליזם והאגואיזם האתי. דוגמה לפילוסופיות המתנגדות לאינדיבידואליזם הן הסוציאליזם, הלאומנות ורוב הסוגים של אנרכיזם (למעט אנרכיזם אינדיבידואליסטי וקפיטליסטי).
מדעי האטמוספירה
מדעי האטמוספירה עוסקים בהבנת התהליכים הכימיים והפיזיקליים הקובעים את מערכות מזג האוויר, האקלים, ומערכות הגשם (עננים), את השינויים החלים בהן מסיבות טבעיות ומעשה ידי האדם ואת חקר שכבות האוויר העוטפות את כדור הארץ. מדעי האטמוספירה קשורים קשר הדוק למדעי הטבע ולמדעי כדור הארץ. <BR>
קלימטולוגיה
קְלִימָטוֹלוֹגְיָה הוא מדע העוסק באקלים וחוקר את התופעות והגורמים הקשורים בו. מקור השם הוא במילה היוונית κλίμα, klima שפירושה מקום או אזור, כלומר חקר מזג האוויר באזור מסוים.
אקוודור
צבא וביטחון
הכוחות המזוינים מורכבים מ-4 זרועות: צבא, חיל הים, חיל האוויר ופיקוד הסייבר.
פאונה
רבים מבעלי חיים אלה מצויים בסכנת הכחדה עקב כריתת היערות, הבאת מינים פולשים והמינים באיי גלאפגוס מאוימים בידי התמוטטות הדגה בידי אל ניניו ועוד וכן עקב הבאת מינים פולשים לאיים.
ניהאט ארים
ב-1961 שב ארים לכהן באספה הלאומית כראש סיעת מפלגת העם הרפובליקאית, אך שנה לאחר מכן הורחק משורות המפלגה באופן זמני עקב מחלוקת בינו לבין מנהיגה איסמט אינני. בין 1961 ל-1970 היה ארים נציגה של טורקיה למועצת אירופה.
שדה מגנטי
הנס כריסטיאן ארסטד גילה בשנת 1820 שזרם חשמלי יוצר שדות מגנטיים.
חלקיק נע בעל מטען חשמלי
הכוח שמפעיל שדה מגנטי על חלקיק טעון נע נקרא כוח לורנץ. הכוח ניצב למהירות החלקיק הטעון ולשדה המגנטי שיצר אותו. כאשר חלקיק טעון נע בשדה מגנטי קבוע ואחיד, הוא נע במסלול לולייני שבו ציר הסליל מקביל לשדה המגנטי וגודל מהירות החלקיק נשאר קבוע. מכיוון שהכוח המגנטי תמיד מאונך לתנועה, הוא לא מבצע עבודה על חלקיק טעון ובודד במרחב. בעקיפין יכול השדה המגנטי לעשות עבודה באמצעות השדה החשמלי שנוצר כתוצאה משדה מגנטי משתנה. בניסוח מתמטי, הכוח שמפעיל שדה מגנטי \ \vec B על מטען \ q שנע במהירות \ \vec v הוא:
שדה שנוצר על ידי תיל אינסופי
השדה המגנטי הנוצר על ידי תיל ישר אינסופי שזורם בו זרם חשמלי ניתן על ידי חוק אמפר, שהוא גרסה אחרת של חוק ביו-סבר. חוק אמפר בצורתו האינטגרלית אומר ש־, כאשר l מציין מסלול כלשהו (הנקרא "מסלול אמפר"), ו-I הוא סך הזרמים החוצים את השטח המגודר על ידי מסלול זה. אנחנו כבר יודעים מהסעיף הקודם שהשדה המגנטי שנוצר על ידי זרם שהולך בקו ישר הוא במעגלים סביב כיוון הזרם, ולכן אנחנו מקבלים את הנוסחה הבאה לשדה מגנטי הנוצר על ידי תיל במרחק r מהתיל:.
השדה המגנטי של כדור הארץ
קווי השדה המגנטי של כדור הארץ מסודרים בקירוב לכיוון צפון. חומר מגנטי על פני כדור הארץ נוטה להסתדר לפי קווים אלו. ניתן לראות בכדור הארץ מגנט עצום, שקטביו בקוטב הצפוני ובקוטב הדרומי. לשדה המגנטי של כדור הארץ חשיבות רבה מבחינת קיום החיים על פניו בכך שהשדה הודף ומסיט חלקיקי קרינה המגיעים מהשמש והמסוכנים ליצורים חיים. הקטבים המגנטיים של כדור הארץ סוטים מעט מהקטבים הנוצרים כתוצאה מציר הסיבוב של כדור הארץ. לכן, ניתן למצוא במפות מדויקות קו הצפנה ל"צפון המגנטי" וקו הצפנה מעט שונה ל"צפון האמיתי". מציאת הצפון המגנטי נעשית באמצעות מצפן, מכשיר ובו מחט הנעה על ציר ומתיישרת לאורך הרכיב המשיקי של קו השדה המגנטי של כדור הארץ בנקודה הנמדדת. מחט המצפן היא דיפול מגנטי קטן בפני עצמה, וצדה הפונה צפונה הוא צד ה"דרום" בדיפול זה.
חלפה
היסטוריה
כשהספרדים הגיעו לכפר הייתה בו אוכלוסייה קטנה יחסית, ובשנים שלאחר מכן התושבים התחילו לעזוב את המקום והאוכלוסייה קטנה עוד יותר. המצב השתנה כשב-1720 המסחר באזור התחיל להתחדש, ובעקבותיו התיישבו מספר משפחות בחלפה וחשיבות היישוב גדלה. ב-18 בדצמבר 1791 קרלוס הרביעי, מלך ספרד, העניק לחלפה מעמד רשמי של עיירה לבקשת התושבים.
אקרה הארטס אוף אוק
הופעות באפריקה
העונה הגדולה של הארטס אוף אוק במפעלים האפריקאים הייתה בעונת 2000, אז זכתה בליגת האלופות האפריקאית כאשר היא עוברת בסיבוב הראשון את הקבוצה הגינאית אורויה אתלטיק קלאב ובסיבוב השני את הקבוצה מוטומה פמבה מהרפובליקה הדמוקרטית של קונגו. בשלב הבתים הוגרלה הקבוצה ביחד עם קבוצות אל-אהלי המצרית, לובי סטארס הניגרית וASC ג'אן ד'ארק מסנגל ולאחר ארבעה ניצחונות ושתי תוצאות תיקו דורגה במקום הראשון בבית והעפילה לגמר בו גברה על קבוצת אספרנס מתוניסיה בשני ניצחונות, הראשון בתוניסיה 2-1 והשני בגאנה 3-1 והוכתרה כאלופת אפריקה בעונת 2000.
אלן פרידמן
ביוגרפיה
בעונתו הראשונה של פרידמן, סיימה הקבוצה במקום העשירי בטבלה, וניצלה מירידת ליגה כאשר הקדימה את שתי היורדות הפועל בית אלפא והפועל ירושלים בהפרש סלים בלבד. פרידמן סיים את העונה בממוצע של 23.5 נקודות למשחק. באותה עונה נבחר לחמישיית העונה.
תפילת ערבית של שבת
מבנה תפילת ערבית של שבת דומה לתפילת ערבית רגילה. היא פותחת בברכו, לאחריו נאמרות קריאת שמע וברכותיה, חצי קדיש, תפילת עמידה (בנוסח מקוצר לשבת), קדיש תתקבל, עלינו לשבח וקדיש יתום. בנוסף כלולות בנוסח תפילת השבת תוספות מיוחדות לשבת, כדוגמת פרשת 'ויכולו' וחזרת הש"ץ מקוצרת (מעין שבע).
ברכות קריאת שמע
בניגוד לתפילת יום חול, מושמטים פסוקי 'והוא רחום' הנאמרים קודם ברכו. על פי נוסח ספרד קודם לברכו נאמר הקטע 'כגוונא' מהזוהר.
מדעי הטבע
מדְעי הטבע נבדלים מתחומי הידע האחרים בשיטתם ובדרכם. לדוגמה, מדעי החברה מיישמים את השיטה המדעית כדי ללמוד על תבניות חברתיות ועל התנהגות האדם, מדעי הרוח נוקטים גישה ביקורתית או אנליטית כדי ללמוד על מצבי הרוח והקיום של האדם – והמדעים המדויקים, ובראשם מתמטיקה ולוגיקה, משתמשים באפריורי ולא במתדולוגיה עובדתית המשתמשת באיסוף מידע מקשת רחבה של מקרים ולומדת מהם על מערכות פורמליות.